Lisaks võib filmis kohata noort Stingi, kes mängib übermodi, kõigi modide liidrit, kel on kõige rohkemate esituledega roller, kõige nahksem mantel ja kõige blondim soeng. Tema osutubki peategelase suureks pettumuseks oma eraelus mitte tähtsaks ja tunnustatud teadlaseks, vaid lihtlabaseks pakikandjaks. See purustabki peategelase illusioonid, ta poetab koguni väikese pisara ning sõidab meelt heitnuna oma rolleri kaljudelt alla sodiks. Nii see film umbes lõppes ja meile jääb vaid tunne, et oleks võinud hoopis mingit teist filmi vaadata.